EkBass/fiwiki-20250220-pages-articles huggingface dataset:
Torikatu (Joensuu)

330px|thumb|Carelicum Joensuun torilta päin eli Koskikadun puolelta talvipäivänä kuvattuna. thumb|220px|Entinen Karjalan Heilin toimituksen talo Torikadulla, jossa kahvila Nikolai vuodesta 2023. Torikatu on Joensuun keskustan katu. Nimensä mukaisesti sen varrella on Joensuun tori. Kadun varrella on puistoja, asuinkerrostaloja, hotelleja, kauppakeskuksia ja muita liiketaloja ja virastotaloja. Torikadun varrella on etelästä alkaen, Vapaudenpuiston puolella (parilliset numerot): * Jääkärinpuisto eli Kolmikulmapuisto * ravintola Filipof * Korttelinkulma (1909Kulttuuri- ja rakennushistorialliset suojelukohteet. Joensuu 1987., kunnostettu 2019), jossa muun muassa ravintolat Hilun paikka, Wanha Aitta ja Rouge Bar & Bistro (2022) . Wanhan Kulman Puoti lopetti tammikuussa 2020 . * Hotelli Green Star * Tavaratalo Carlson * Vapaudenpuisto, Antin ahven -veistos, (Lauri Leppänen, 1949) * Valtakulma (Paavo Riihimäki, 1942), jossa Hotelli Vaakuna, Rosso * Sokos (1968, Torikadulle ulottuva osa myöhemmin) ja pysäköintitalo * Kahvila Houkutus, As Oy Joensuun Koskikara (2007) * Hotelli ja ravintola Wanha Jokelan (1939) tontti. (Jokela lopetti 2012 ja talo purettiin 2023). Elokuvateatteri Kino-Karjala toimi talossa 1939-1988. (Aulis E. Hämäläinen 1939) * Kansalaistalo ja Kansankahvila Soroppi * Mormonikirkko * Suomen Pankin entisen talon (1985) tontti, jossa Euroopan metsäinstituutti EFI toimi vuoteen 2013. Talo purettiin 2020, tilalle rakennettiin asuinkerrostalot Pankkiiri ja Kuriiri. * Valtion entinen virastotalo (Kurt Simberg, 1966) * varalämpökeskus * Senioripiha, ensimmäiset talot valmistuivat 2014,(entinen paloaseman tontti) torin puolella (parittomat numerot): * entinen Karjalan Maan talo eli Pärnäsen talo (1863), jossa Karjalan Maa toimi 1920-1980-luvuilla. * Torikatu 9 (1990), jossa oli Joensuun poliisilaitoksen toimipiste vuoteen 2018Muuttunut kaupunkikuva: Karjalainen 11.5.12, s.12 * K-Citymarket (1980, laajennettu 2023) * Kiinteistö oy Tori-Suvanto (1981), jossa toiminut Terveystalo, lääkärikeskus Suinuu, Joensuun nuorisoverstas ja nuorisokeskus WhispersMuuttunut kaupunkikuva: Tori- ja Pohjoiskadun kulma. Karjalainen 14.3.2014 Pihalla mosaiikki-ikoni (Konstantinos Ksenopoulos, 2016) ja ikonikatos (Markku Korjonen, 2016). * Joensuun Pyhän Johannes Teologin kirkko (Heikki Valkama ja Antero Turkki 1996) Torikadun päässä on hautausmaa. Torikatu alkaa Papinkadulta, mutta moottoriajoneuvoyhteys Papinkadulle katkaistiin 2002. Poikkikatuja ovat Kalastajankatu, Malmikatu, Suvantokatu, Koskikatu, Siltakatu, Niskakatu, Yläsatamakatu, Sairaalakatu ja Pohjoiskatu. Katu päättyy Rauhankatuun. ==Liikennevalot== Torikadun liikennevalot ovat Suvantokadun ja Yläsatamakadun (2014) risteyksissä. ==Lähteet== * Rakennusten tiedot: Pohjois-Karjalan maakuntakaava === Viitteet === Luokka:Joensuun kadut
John Heaton

John Rutherford ”Jack” Heaton (8. syyskuuta 1908 New Haven, Connecticut – 10. syyskuuta 1976 Pariisi, Ranska) oli yhdysvaltalainen skeleton- ja rattikelkkailija sekä olympiamitalisti. Heaton menestyi kelkkailukilpailuissa etenkin 1920-luvun lopulla ja 1930-luvun alkuvuosina. Skeletonkelkkailussa hän voitti kaksi olympiahopeaa. Ensimmäisellä kerralla mitali tuli Sankt Moritzissa 1928, jolloin Johnin veli Jennison voitti olympiakultaa. Toisen kerran hopeaa tuli Sankt Moritzissa 1948, jossa Heaton toimi Yhdysvaltain lipunkantajana. Lake Placidin talviolympialaisissa 1932 Heaton oli mukana rattikelkkailun kahden miehen kelkkojen kisassa, josta hän voitti Robert Mintonin parina olympiapronssia. Heaton muutti myöhemmin Ranskaan, jossa hän kuoli vuonna 1976. ==Lähteet== * Luokka:Yhdysvaltalaiset skeletonkelkkailijat Luokka:Yhdysvaltalaiset rattikelkkailijat Luokka:Yhdysvaltalaiset olympiamitalistit Luokka:Vuonna 1908 syntyneet Luokka:Vuonna 1976 kuolleet
Pakkasveri

Pakkasveri on vuonna 2006 ensi-iltaan tullut ruotsalainen kauhuelokuva, jonka ohjasi Anders Banke. Elokuvan pääosissa esiintyvät Petra Nielsen, Carl-Åke Eriksson ja Grete Havnesköld. == Tarina == Lääkäri nimeltä Annika muuttaa tyttärensä Sagan kanssa pikkukaupunkiin Pohjois-Ruotsiin. 17-vuotias Saga ei ole aluksi lainkaan ilahtunut muutosta, mutta hän alkaa kuitenkin saada koulukavereita. Lääkäriäiti on iloinen päästessään suuren esikuvansa oppiin sairaalassa, mutta pian selviää, että pikkukaupungissa ei kaikki ole hyvin. Vampyyritarina on tehty kieli poskessa. Sitä on kuvattu myös Wallanderista tutusta kaupungissa Ystadissa. Luokka:Ruotsalaiset kauhuelokuvat Luokka:Vuoden 2006 ruotsalaiset elokuvat Luokka:Mustan komedian elokuvat
Robert Minton

Robert Henry "Bob" Minton (13. heinäkuuta 1904 New York – 2. syyskuuta 1974 New York) oli yhdysvaltalainen rattikelkkailija ja olympiamitalisti. Mintonin kelkkailu-ura huipentui kotikulmilla käydyissä Lake Placidin talviolympialaisissa 1932, kun Minton ja John Heaton laskivat kahden miehen kelkoissa olympiapronssille kolmen sekunnin erolla neljänneksi päätyneeseen Romaniaan. ==Lähteet== *Bob Minton – Sports Reference LLC. Luokka:Yhdysvaltalaiset rattikelkkailijat Luokka:Yhdysvaltalaiset olympiamitalistit Luokka:Vuonna 1904 syntyneet Luokka:Vuonna 1974 kuolleet
Valkohammas (romaani)

Valkohammas () on Jack Londonin vuonna 1906 julkaistu romaani. kirjasampo.fi Romaani on suomennettu myös nimellä Susikoira. Romaani kertoo samannimisestä koirasudesta. Teos on ilmestynyt suomeksi Toivo Walleniuksen kääntämänä 1911. == Juoni == Tarina alkaa kun kaksi miestä kuljettaa koiravaljakolla kuolleen toverinsa ruumista kohti Fort McGurrya Yukonin territorioon. Miehiä ahdistelee lauma susia, joka vie heiltä monta hyvää valjakkokoiraa. Eräänä yönä sudet hyökkäävät jälleen, mutta lähestyvä ihmisjoukko pelästyttää ne matkoihinsa. Tämän jälkeen susilauman johtajanaaras, jossa on ripaus koiraverta, lähtee omille teilleen ja synnyttää pentunsa luolaan Mackenzie-joen varrella. Pennuista vain yksi selviytyy hengissä. Se kasvaa ja vahvistuu, sekä oppii erämaassa selviytymisen taitoja. Intiaanit antavat pennulle nimeksi Valkohammas. Elämä on kovaa, mutta koirasusi selviytyy suuren kokonsa ja erinomaisten tappelutaitojensa ansiosta. == Romaaniin perustuva elokuva == Valkohammas Randal Kleiserin ohjaama, Jack Londonin kirjaan Susikoira (White Fang, 1906) perustuva elokuva vuodelta 1991. Elokuvan pääosissa ovat Ethan Hawke, Jed-susikoira ja Klaus Maria Brandauer == Lähteet == Luokka:Jack Londonin romaanit Luokka:Vuoden 1906 kirjat
Marne (täsmennyssivu)

Marne tarkoittaa muun muassa seuraavia: * Marne, Seinen sivujoki Ranskassa * Marne, departementti Ranskassa * Marnen taistelu, ensimmäinen Marnen taistelu ensimmäisessä maailmansodassa käytiin 5.–12. syyskuuta 1914 * Marne-la-Vallée, uusi kaupunki Pariisin lähellä Ranskassa * De Marne, kunta Groningenin provinssissa Alankomaissa * Marne, näyttelijä Mailis Vaajan käyttämä taiteilijanimi ;Britannian kuninkaallinen laivasto * HMS Marne (1915), Amiraliteetin M-luokan hävittäjä * HMS Marne (G35), M-luokan hävittäjä. ;Ranskan merivoimat * Marne (1746), gabare * Marne (1806), flöitti * Marne (1826), 24-tykkinen korvetti * Marne (1854), 4-tykkinen kuljetusalus * Marne (1916), aviso * Marne (M442), miinanraivaaja * Marne (A630), Durance-luokan tankkeri
Verran

Verran on entinen Norjan kunta Pohjois-Trøndelagin läänissä. Sen rajanaapureita olivat pohjoisessa Steinkjer ja Namdalseid, etelässä Inderøy, Leksvik ja Rissa ja lännessä Åfjord. Kunnan hallintokeskus oli Malmin taajamassa. Toinen tärkeä taajama oli Follafoss. Vuoden 2020 alussa Verran liitettiin Steinkjeriin. ==Lähteet== ==Aiheesta muualla== *
Vikna

Vikna on entinen saaristokunta Pohjois-Trøndelagin läänissä Norjassa. Kunnan rajanaapureita olivat pohjoisessa Leka, etelässä Flatanger ja idässä Nærøy. Kunnassa oli 4 363 asukasta vuonna 2016Befolkning, 1. januar 2016 Statistisk sentralbyrå. Viitattu 1.10.2022 . Kunta liitettiin yhteen Nærøyn kanssa uudeksi Nærøysundin kunnaksi vuonna 2020. Viknan kolme suurinta saarta olivat Indre Vikna (99 km²), Mellom Vikna (50 km²) ja Ytre Vikna (85 km²). Sen lisäksi kuntaan kuului paljon pieniä saaria ja luotoja. Kunnan väestöstä asui Indre Viknalla 81 prosenttia ja kolmella suurimmalla saarella yhteensä yli 95 prosenttia. Kunnan hallintokeskus oli Rørvikin taajama (2 634 as., 2006) Indre Viknalla. ==Lähteet== ==Aiheesta muualla== *
Mendip

Mendip on noin asukkaan hallintopiiri Somersetin kreivikunnassa Lounais- Englannissa. Hallintopiirin keskusta sijaitsee Shepton Malletin pikkukaupungissa, mutta sen suurin kaupunki on Frome. Mendip on enimmäkseen maaseutua, jossa on suunnilleen sata kylää tai taajamaa. ==Lähteet== Luokka:Somersetin hallinnolliset alueet Luokka:Englannin hallintopiirit
Keisari ja senaattori

Keisari ja senaattori on Mika Waltarin kirjoittama lyhyt, yksinäytöksinen näytelmä vuodelta 1963. Se on tilausnäytelmä, jonka Waltari teki vuoden 1863 kieliasetuksen 100-vuotisjuhlia varten. On tosin mahdollista, että se oli kirjoitettu ainakin osaksi jo aiemmin. Näytelmä kuvaa juuri senaattoriksi nimitetyn J. V. Snellmanin ja keisari Aleksanteri II:n kohtaamista Parolassa vuonna 1863, ennen keisarin lupaamia valtiopäiviä. Keisari on suorittamassa sotajoukon katselmusta ja kutsuu Snellmanin puheilleen. Snellman saa keisarin lupaamaan Suomelle kieliasetuksen, joka teki suomen kielen tasavertaiseksi virkakieleksi ruotsin kanssa ja loi edellytykset suomalaisen kansallisen kulttuurin nousulle. Näytelmä esittää Suomen ja Venäjän johtajien väliset suorat suhteet ja sopimuspolitiikan myönteisessä valossa. Snellmania pidetään Suomessa petturina, kun hän on suostunut senaattoriksi ja näyttää uhranneen omat aatteensa, mutta todellisuudessa hän on tehnyt sen saadakseen Suomelle etua. Tässä näytelmä kommentoi selvästi omaa aikaansa ja presidentti Kekkosen idänsuhteita. Keisari ja senaattori on julkaistu Kariston seuranäytelmäsarjassa numerolla 600. Siitä tehtiin vuonna 1963 myös TV- sovitus, jossa pääosia esittivät Heimo Lepistö (Snellman) ja Kauko Helovirta (Aleksanteri II). ==Lähteet== * * * Luokka:Mika Waltarin näytelmät
Ŏtâr Méancheăy

Ŏtâr Méancheăy tai Oddar Meanchey on yksi Kambodžan 24 maakunnasta. Se sijaitsee maan luoteisosassa rajautuen pohjoisessa Thaimaahan. Maakunnan pinta-ala on 6 158 neliökilometriä ja sen alueella asui vuoden 2008 väestönlaskennan mukaan 185 443 ihmistä. Maakunta jakaantuu viiteen piirikuntaan. Oddar Meanchey rajautuu pohjoisessa noin 320 kilometriä pitkiin Dângrêk-vuoriin, jotka muodostavat Kambodžan pohjoisen rajan Thaimaan kanssa. Alue on kärsinyt 2000-luvulla suuresta metsäkadosta, jonka seurauksena Kambodžan hallitus on allekirjoittanut sopimuksen, jonka tarkoituksena on suojella alueen metsiä. == Lähteet == == Aiheesta muualla == Luokka:Kambodžan maakunnat
Gymkhana

Gymkhana on moottoriurheilulaji. Gymkhanassa kisat ovat monimutkaisia, ja reitin muistaminen on tärkeää hyvän ajan saavuttamiseksi. Gymkhanakisat ovat aika- tai nopeuskisoja, joita ajetaan autolla. Reittimerkkeinä käytetään esteitä, esimerkiksi rengaspinoja, keiloja tai tynnyreitä. Kuljettajan täytyy suoriutua läpi ennalta määrätyn radan käyttäen hyväksi monia erilaisia ajotekniikkoja. Kuljettajan täytyy hallita peruuttaminen, 180 ja 360 asteen käännökset, kahdeksikon ajaminen ja monia muita kehittyneempiä taitoja. Myös niin sanotusta driftaamisesta on hyötyä tai se on välttämätöntä. Yksinkertaistettuna Gymkhanassa on lähtö, reitti, jossa on erilaisia esteitä ja maali. Luokka:Autourheilu Luokka:Japanin moottoriurheilu ja:ジムカーナ
Jayavarman VII

Jayavarman VII (1120/1125—1220, vallassa 1181 – noin 1220) oli Khmerien valtakunnan hallitsija. Hänen kautensa aikana kuningaskunta laajentui voimakkaasti. Hän kävi sotaa Champaa vastaan yli kaksi vuosikymmentä, ja valloitti osia sen alueista. Toisin kuin edeltäjänsä, jotka olivat pitäneet yllä hindulaista jumalkuninkaan myyttiä, Jayavarman VII oli theravadabuddhalaisuuden suojelija.Angkorian Period Cambodia: A Country Study. Washington: GPO for the Library of Congress, 1987. Jayavarman VII aloitti rakennustyöt, jotka käsittävät Angkor Thomin kuninkaallisen kaupungin, jonka tunnetuin rakennus on Bayonin temppeli. Hän rakennutti myös yli 200 lepotaloa ja sairaalaa valtakuntaansa ja piti yllä pääkaupungista maakuntakeskuksiin johtanutta tieverkkoa, joka helpotti verojen keräämistä ja rakennushankkeita. == Lähteet == Luokka:Kambodžan kuninkaalliset Luokka:1120-luvulla syntyneet Luokka:Vuonna 1220 kuolleet
Rashtrakuta

Rashtrakuta () oli intialainen dynastia, joka hallitsi laajoja alueita eteläisessä, keskisessä ja pohjoisessa Intiassa 700–1000-lukujen välissä. Dynastian aikaista arkkitehtuuria kuvastaa muun muassa Kailasan kalliotemppeli Ellorassa, veistokset Elephantan saarella Mumbain edustalla sekä Jain Narayanan temppeli Pattadakalissa. Edellä mainitut kohteet ovat Unescon maailmanperintöluettelossa. Luokka:Intian kuningaskunnat Luokka:Hallitsijasuvut
Patsy Elsener

Patricia Anne "Patsy" Elsener (22. lokakuuta 1929 Oakland, Kalifornia − 29. syyskuuta 2019) oli yhdysvaltalainen uimahyppääjä. Hän kilpaili vuoden 1948 kesäolympialaisissa Lontoossa saaden hopeaa kerroshypyissä ja pronssia ponnahduslaudalla. Kotimaassaan hän edusti San Franciscon Crystal Plunge Clubia.Patsy Elsener Biography and Olympic Results | Olympics at Sports-Reference.com Elsener voitti kaksi AAU-titteliä vuosina 1946 ja 1947. == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1929 syntyneet Luokka:Vuonna 2019 kuolleet
Zoe Ann Olsen-Jensen

Zoe Ann Olsen-Jensen (11. helmikuuta 1931 Council Bluffs, Iowa – 23. syyskuuta 2017 Florida) oli yhdysvaltalainen uimahyppääjä. Olsen saavutti ponnahduslaudalla olympiahopeaa Lontoossa 1948 ja olympiapronssia Helsingissä 1952. Hän voitti lisäksi kaksitoista AAU-mestaruutta joista ensimmäisen 14-vuotiaana vuonna 1945. Olsen kuului Oaklandin Athens Athletic Clubiin. Hän avioitui baseballpelaaja Jackie Jensenin kanssa.Olympediahttps://www.ishof.org/zoe-ann-olsen-(usa).html == Lähteet == * === Viitteet === == Aiheesta muualla == * Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1931 syntyneet Luokka:Vuonna 2017 kuolleet
Yksiselitteistäminen

Yksiselitteistäminen eli disambiguointi pyrkii selittämään moniselitteiset sanat rajoittamalla ylitulkintaa. Luokka:Kieliteknologia
Prima vista (täsmennyssivu)

Prima vista viittaa seuraaviin asioihin: * Prima vista, musiikkitermi * Prima Vista, suomalainen kuoro * Prima Vista Musikk, englantilainen musiikkikustantamo
Racketeer Influenced and Corrupt Organizations Act

Racketeer Influenced and Corrupt Organizations Act (lyhenteenä RICO Act tai RICO) on Yhdysvaltojen organisoidun rikollisuuden hallitsemiseen tarkoitettu laki, jonka perusteella henkilö voidaan tuomita rikolliseen järjestöön kuulumisesta. Tätä lakia käytetään yleensä mafiaa vastaan, mutta sitä käytetään muihinkin järjestäytyneisiin jengeihin ja rikollisjärjestöihin. RICO on osa Järjestäytyneen rikollisuuden torjuntalaista (Organized Crime Control Act) vuodelta 1970 (18 U.S.C.A. § 1961 et seq. [1970]). Yhdysvaltain presidentti Richard Nixon allekirjoitti lain 15. lokakuuta 1970.Law as a weapon Lain perusteella myös rangaistukset ovat tavanomaista kovempia. Laki on osin ristiriitainen, koska sen perusteella voidaan haastaa oikeuteen muitakin järjestöjä tai organisaatioita kuin pelkkiä rikollisjärjestöjä.Meksikonlahden öljyvuodon oikeudellinen jälkipyykki #21 Archive.org Lain lyhenne RICO (kirjoitetaan aina isoilla kirjaimilla) tulee Edward G. Robinsonin esittämän roolihahmon kutsumanimestä gangsterielokuvasta Little Caesar (1931). Lain nimi valittiin siten, että sen alkukirjaimista muodostuu bakronyymi "Rico".Etymology of RICO Ciolli, 1988: ”The drafters [of the RICO statute] deliberately named the law the rather awkward Racketeer-Influenced and Corrupt Organizations Act so they could obtain the acronym RICO — the name of the gangster portrayed by Edward G. Robinson in the film "Little Caesar".” ==Lähteet== == Aiheesta muualla == * RICO Act Cornellin yliopiston sivulla * RICO: Origins, Crimes, Effects, Penalties, Civil Remedies, Influences, Bibliography * Rico-law answers.com Luokka:Yhdysvaltain liittovaltion lainsäädäntö Luokka:Richard Nixonin presidenttikausi
Rico

Rico voi tarkoittaa: ==Musiikki== *Rico (albumi), vuoden 2000 albumi Matt Biancolta *"Rico" (kappale), vuoden 1998 kappale yhtyeen Matthew Good Band albumilta Underdogs *Rico (muusikko), muusikko Skotlannista ==Henkilöitä== === Rico etunimenä === *Rico Constantino (s. 1961), yhdysvaltalainen ammattipainija *Rico Fata (s. 1980), kanadalais-italialainen jääkiekkoilija *Rico Freimuth (s. 1988), saksalainen kymmenottelija *Rico Gear (s. 1978), uusiseelantilainen rugby-pelaaja *Rico Rodriguez (s. 1998), yhdysvaltalainen näyttelijä *Rico Strieder (s. 1992), saksalainen jalkapalloilija === Rico sukunimenä === *Antonio Rico (1908–1988), espanjalainen shakinpelaaja *Diego Rico (s. 1993), espanjalainen jalkapalloilija *Efraím Rico (s. 1967), kolumbialainen pyöräilijä *Fred Rico (s. 1944), yhdysvaltalainen baseball- pelaaja *Isidro Rico (s. 1961), meksikolainen maratoonari *Mikel Rico (s. 1984), espanjalainen jalkapalloilija *Paquita Rico (1929–2017), espanjalainen näyttelijä *Sergio Rico (s. 1993), espanjalainen jalkapallomaalivahti ===Kuvitteellisia henkilöitä=== * Rico, henkilö Disneyn animaatioelokuvassa Lehmäjengi * Rico Suave, henkilö Disneyn televisiosarjassa Hannah Montana * Rico Banderas, henkilö videopelissä Xenogears * Rico Dredd ja Judge Rico, sarjakuvahahmoja sarjakuvasta Judge Dredd * Rico (Madagascar), hahmo Madagascar-animaatioelokuvista ja The Penguins of Madagascar -televisiosarjasta * Ricardo "Rico" Tubbs, etsivä Miami Vice -televisiosarjassa * Caesar Enrico "Rico" Bandelle, henkilö 1930-luvun elokuvassa Little Caesar. == Lainsäädäntö == *Racketeer Influenced and Corrupt Organizations Act (RICO), Yhdysvaltojen organisoidun rikollisuuden hallitsemiseen tarkoitettu laki
Ljuban (Valko-Venäjä)

Ljuban (, ) on Valko-Venäjän Minskin alueen eteläosissa, Salihorskin itäpuolella sijaitseva pieni kaupunki ja Ljubanskin maaseutuvaltaisen hallintopiirin keskus. Vuoden 2009 lokakuussa piirissä asui yhteensä 35 444 ihmistä. Heistä Ljubanin kaupungissa asui 11 256 ja hallintopiiriin kuuluvassa Uretštšan kaupunkimaisessa taajamassa 3 168.Беларусь Автодорожная (Belarus Avtodorožnaja), 1:1 200 000, Квадрограф, Minsk, 2008. ==Historia== Ljuban kuului Liettuan suuriruhtinaskuntaan. Vuonna 1793 kaupunki liitettiin Puolan toisen jaon seurauksena Venäjän keisarikuntaan, jonka puitteissa se kuului Minskin kuvernementtiin. Toisen maailmansodan aikana Ljuban oli Saksan miehittämänä 28. kesäkuuta 1941 ja 30. kesäkuuta 1944 välisenä aikana. Периоды оккупации населенных пунктов Беларуси == Lähteet == == Aiheesta muualla == * Tiivis kaupunkikuvaus (bycity.org) * Maakunnan viralliset Ljubanin piirin sivut * Lyuban (garady.org) * Kaupungin keskustan kartta (bycity.org) * Wikimapia karttalinkki kaupunkiin * Neuvostoliiton aikaisia topografiakarttoja alueesta * Valko-Venäjän Ilmatieteen laitoksen sääennuste Lahoiskiin (pogoda.by) Luokka:Minskin alueen kaupungit
CF Pachuca

Club de Fútbol Pachuca on vuonna 1901 perustettu meksikolainen jalkapalloseura Pachucasta. Seuran edustusjoukkue pelaa maan pääsarjassa Primera Divisiónissa, jonka se on voittanut viisi kertaa. Pachuca oli ensimmäinen meksikolaisseura, joka voitti CONMEBOL:n järjestämän turnauksen. Joukkue on pelannut maan pääsarjassa vuodesta 1998 lähtien. == Mestaruudet == Primera División: (6) Invierno 1999, 2001, Apertura 2003, Clausura 2006, 2007, 2016 CONCACAF Champions League: (5) 2002, 2007, 2008, 2009/2010, 2016/2017 Copa Sudamericana: (1) 2006 Pohjois-Amerikan Superliiga: 2007 == Aiheesta muualla == * Seuran virallinen kotisivu Luokka:Meksikolaiset jalkapalloseurat Luokka:Hidalgo
Middleton

Middleton voi tarkoittaa seuraavia: ;Britannian kuninkaallinen laivasto * HMS Middleton (L74), Hunt-luokan saattuehävittäjä * HMS Middleton (M34), Brecon- luokan miinantorjunta-alus ==Sukunimi== * Catherine o.s. Middleton (s. 1982), Cambridgen herttuatar, Englannin prinssi Williamin puoliso * Dan Middleton (s. 1991), brittiläinen YouTubettaja * Frederick Dobson Middleton (1835–1898), brittiläinen kenraali * Jacob Middleton (s. 1996), kanadalainen jääkiekkoilija * John Middleton (s. 1953), englantilainen näyttelijä * Khris Middleton (s. 1991), yhdysvaltalainen koripalloilija * Mike Middleton (s. 1968), yhdysvaltalainen raskaansarjan nyrkkeilijä * Pippa Middleton (s. 1983), englantilainen juhlasuunnittelija, herttuatar Catherinen sisar * Rick Middleton (s. 1953), kanadalainen jääkiekkoilija * Velma Middleton (1915 tai 1917–1961), yhdysvaltalainen tanssija ja jazzlaulaja.
Paini kesäolympialaisissa 1952 – kreikkalais-roomalaisen painin 62 kg

Kreikkalais-roomalaisen painin sarjaan 62 kg Helsingin olympiakisoissa 1952 osallistui 17 painijaa, jokaisen edustaessa eri maata. Kilpailusta putosi kun kilpailija sai 5 miinuspistettä täyteen. Miinuksia tuli tappiosta 3. Työvoitosta seurasi -1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin messuhalli I:ssä, Helsingissä 24. -27. heinäkuuta. ==1.kierros== Voittaja – Hävinnyt tulos Imre Polyák – Marco Giron selkävoitto ajassa 2.31 Erik Håkansson – Francisc Horváth 3-0 Ernest Gondzik – Vojislav Torma 2-1 Bartholomäus Brötzner – Lucien Claes 3-0 Abdel Al-Rashid – Rolf Ellerbock selkävoitto ajassa 8.30 Umberto Trippa – Dagfin Huseby 2-1 Erkki Talosela – Hasan Bozbey 3-0 Jakov Punkin – Antoine Merle selkävoitto ajassa 11.17 Safi Taha – lepovuorossa ==2.kierros== Voittaja – Hävinnyt tulos Safi Taha – Marco Giron selkävoitto ajassa 2.35 - Giron karsiutui. Imre Polyák – Erik Håkansson 3-0 Ernest Gondzik – Francisc Horváth 2-1 - Horváth karsiutui. Bartholomäus Brötzner – Vojislav Torma 2-1 - Torma karsiutui. Rolf Ellerbock – Lucien Claes 3-0 - Claes karsitui. Abdel Al-Rashid – Umberto Trippa 2-1 Erkki Talosela – Dagfin Huseby 3-0 - Huseby karsiutui. Hasan Bozbey – Antoine Merle 3-0 - Merle karsiutui. Jakov Punkin – lepovuorossa ==3.kierros== Voittaja – Hävinnyt tulos Jakov Punkin – Safi Taha 3-0 Imre Polyák – Ernest Gondzik 3-0 - Gondzik karsiutui. Bartholomäus Brötzner – Erik Håkansson 3-0 - Håkansson karsiutui. Umberto Trippa – Rolf Ellerbock selkävoitto ajassa 2.14 - Ellerbock karsiutui. Abdel Al-Rashid – Erkki Talosela 3-0 - Talosela karsiutui. Hasan Bozbey – lepovuorossa Libanonin Taha keskeytti kilpailun 3.kierroksen jälkeen. ==4.kierros== Voittaja – Hävinnyt tulos Jakov Punkin – Hasan Bozbey 3-0 - Bozbey karsiutui. Imre Polyák – Abdel Al-Rashid 2-1 Umberto Trippa – Bartholomäus Brötzner 3-0 - Molemmat karsiutuivat. ==Mitaliottelut== Voittaja – Hävinnyt tulos Jakov Punkin – Imre Polyák selkävoitto ajassa 1.26 Jakov Punkin – Abdel Al-Rashid selkävoitto ajassa 3.28 ==Lopullinen järjestys== Sija Painija Pisteet kierroksittain Pisteet kierroksittain Pisteet kierroksittain Pisteet kierroksittain Finaalit Finaalit 1 Jakov Punkin 0 0 -1 -1 0 0 2 Imre Polyák 0 -1 -1 -1 (-1) -3 3 Abdel Al-Rashid 0 -1 -1 -3 (-3) -3 4 Umberto Trippa -1 -3 0 -1 5 Bartholomäus Brötzner -1 -1 -1 -3 6 Hasan Bozbey -3 -1 0 -3 7 Safi Taha 0 0 -3 X 8 Ernest Gondzik -1 -1 -3 8 Erkki Talosela -1 -1 -3 10 Erik Håkansson -1 -3 -3 10 Rolf Ellerbock -3 -1 -3 12 Marco Giron -3 -3 12 Francisc Horváth -3 -3 12 Vojislav Torma -3 -3 12 Lucien Claes -3 -3 12 Dagfin Huseby -3 -3 12 Antoine Merle -3 -3 ==Lähteet== * http://www.olympic.neostrada.pl/ols/1952HELnr5.pdf * http://www.sports-reference.com/olympics/summer/1952/WRE/mens-featherweight- greco-roman.html Luokka:Paini kesäolympialaisissa 1952
Milne

Milne voi tarkoittaa seuraavia: ;Britannian kuninkaallinen laivasto * HMS Milne (22), Amiraliteetin M-luokan hävittäjä * HMS Milne (G14), M-luokan hävittäjä ==Sukunimi== * A. A. Milne (1882–1956), brittiläinen kirjailija, Nalle Puhin luoja * Alphonse Milne-Edwards (1835–1900), ranskalainen eläintieteilijä * Christopher Robin Milne (1920–1996), brittiläinen kirjakauppias ja kirjailija, Nalle Puh -kirjojen Risto Reippaan esikuva * David Milne (1882–1953), kanadalainen taidemaalari, taidegraafikko ja kirjailija * Edward Arthur Milne (1896–1950), englantilainen astrofyysikko * George Milne (1866–1948), brittiläinen sotamarsalkka * Gordon Milne (s. 1937), englantilainen jalkapalloilija * Henri Milne-Edwards (tai Milne Edwards; 1800–1885), ranskalainen eläintieteilijä * Tom Milne (1926–2005), brittiläinen teatteri- ja elokuva-arvostelija * William Milne (1852–1923), brittiläinen ampuja ja olympiamitalisti
Floresinvaris

Floresinvaris (Corvus florensis) on varisten heimoon kuuluva Indonesian kotoperäinen varpuslintu. Se elää vain Pieniin Sundasaariin kuluvalla Floresilla. Laji on silmälläpidettävä. Johann Büttikofer kuvaili lajin holotyypin Floresin Maumereltä vuonna 1894.The Internet Bird Collection == Lähteet == Luokka:Varikset
Kaunis Kaarina

Kaunis Kaarina on suomalainen elokuva, jonka Ossi Elstelä on ohjannut 1955 viimeisenä ohjauksenaan. Käsikirjoituksen on tehnyt Reino Helismaa yhdellä monista salanimistään Jukka Roine, arvioiden mukaan siksi, että hänen nimensä oli jo alalla leimautunut. Taustaa. Viitattu 30.10.2012. Elokuva kertoo kievarin isännän kasvattamasta orvosta tytöstä (Anneli Sauli). Kaunottaren ympärillä pyörii kosijoita, niin patruuna kuin sepänsällikin.Pajukallio, Arto: Elokuva: Kaunis Kaarina. Helsingin Sanomat 13.12.2010, s. D 5. == Näyttelijät == == Arviot == Aikalaisarvioissa elokuvan vastaanotto oli lähes yksimielinen tyrmäys, mutta näyttelijöille annettiin kiitosta: Rautavaara on kehittynyt, Sauli on kaunis, Angerkoskea pidettiin elokuvan parhaana näyttelijänä. Lehdistöarvio. Viitattu 30.10.2012. Myöhemmässä televisioesityksen yhteydessä tehdyssä arviossa elokuvaa pidetään kankeana.AL: Päivän elokuvia. Tv-maailma 42/2012, s. 25. == Lähteet == Luokka:Suomalaiset mustavalkoelokuvat Luokka:Vuoden 1955 suomalaiset elokuvat Luokka:Ossi Elstelän ohjaamat elokuvat Luokka:Reino Helismaan käsikirjoittamat elokuvat
Tauno Tukevan sota

Tauno Tukevan sota on Heidi Köngäksen 2010 ohjaama draamasarja Laila Hirvisaaren romaanisarjan Lehmusten kaupunki pohjalta. Sarjan ovat käsikirjoittaneet Laila Hirvisaari ja Eve Hietamies. Sarjan esitti Yle TV1 joulukuussa 2010. Tauno Tukevaa näyttelee Jaakko Saariluoma.Arja Aho: Rakuuna Tukeva ratsastaa ja rakastaa. Helsingin Sanomat 13.12.2010, s. D5. ==Näyttelijät== == Lähteet == == Aiheesta muualla == * Tauno Tukevan sota Ylen Areena Luokka:2010-luvun suomalaiset draamasarjat Luokka:Laila Hirvisaaren teoksiin pohjautuvat elokuvat Luokka:Toinen maailmansota fiktiossa
Mariaanienvaris

Mariaanienvaris (Corvus kubaryi) on varisten heimoon kuuluva äärimmäisen uhanalainen varpuslintu. Se elää Mariaanien saariston pohjoisosassa Rotan ja Guamin saarilla. Lajin kanta on kooltaan 50–249 yksilöä, joista Guamilla tavattiin vain kaksi yksilöä vuonna 2008. Anton Reichenow kuvaili lajin holotyypin Guamilta vuonna 1885.The Internet Bird Collection == Lähteet == Luokka:Varikset Luokka:Uhanalaiset linnut Luokka:Äärimmäisen uhanalaiset lajit
Molukkienvaris

Molukkienvaris (Corvus validus) on varisten heimoon kuuluva Indonesian kotoperäinen varpuslintu. Se elää Molukkien saariston pohjoisosassa Morotailla, Halmaheralla, Kayoalla, Kasirutalla, Bacanilla ja Obilla. Charles Lucien Bonaparte kuvaili lajin holotyypin Halmaherasta vuonna 1850.The Internet Bird Collection == Lähteet == Luokka:Varikset
Salomoninvaris

Salomoninvaris (Corvus woodfordi) on varisten heimoon kuuluva Salomonsaarten kotoperäinen varpuslintu. Se elää Choiseulin, Santa Isabelin ja Guadalcanalin saarilla. William Robert Ogilvie-Grant kuvaili lajin holotyypin Guadalcanalista vuonna 1887.The Internet Bird Collection == Lähteet == Luokka:Varikset
Ruskopäävaris

Ruskopäävaris (Corvus fuscicapillus) on varisten heimoon kuuluva Indonesian kotoperäinen varpuslintu. Se elää Papuan länsipuolen saarilla ja Arusaarilla. Lajista tunnetaan kaksi alalajia. George Robert Gray kuvaili lajin holotyypin Arulta vuonna 1859.The Internet Bird Collection == Lähteet == Luokka:Varikset
Pikku Caesar

Pikku Caesar (Little Caesar) on Mervyn LeRoyn vuonna 1931 ohjaama gangsterielokuva, ja sen pääosissa ovat Edward G. Robinson, Douglas Fairbanks Jr. ja Glenda Farrell. Käsikirjoituksen tekivät Francis Edward Faragoh, Robert N. Lee, Robert Lord ja Darryl F. Zanuck William R. Burnettin kirjasta Pikku keisari (1929). Pikku Caesar oli Robinsonin läpimurtoelokuva. Elokuvan on tuottanut Warner Bros. Se kertoo nuoren rikollisen noususta ja tuhosta rikollisjärjestössä. Elokuva valittiin vuonna 2000 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Pikku Caesarin vuonna 2004 yhdeksi kaikkien aikojen tuhannesta parhaasta elokuvasta maailmassa. ==Juoni== thumb|left|Rico (Edward G. Robinson) kiistelee Joen (Douglas Fairbanks Jr.) kanssa, joka haluaa pysyä pois jengistä. Pikkurikollinen Caesar Enrico Bandello, kutsumanimeltään "Rico", (Edward G. Robinson) muuttaa ystävänsä Joe Massaran (Douglas Fairbanks Jr.) kanssa Chicagoon onneaan etsimään. He liittyvät Sam Vettorin (Stanley Fields) jengiin, mutta Joe on enemmän kiinnostunut maineesta ja naisista ja haluaa tanssijaksi. Hän tapaa Olgan (Glenda Farrell) ja ajautuu pois jengistä. Rico taas omaksuu rikollisjärjestön tavat ja etenee siinä nopeasti. Hän ottaa Samin organisaation haltuunsa ja puskee itsensä Chicagon rikollisjärjestöjen huipulle. Aikanaan Rico alkaa pelätä, että Joe pettää hänet. Hän varoittaa Joeta, että tämän pitää unohtaa Olga, ja yrittää pakottaa Joen takaisin rikolliselle tielle. Rico uhkaa tappaa sekä Joen että Olgan, muttei lopulta pysty itse surmaamaan ystäväänsä vaan Ricon kätyri haavoittaa tätä. Sen jälkeen Olga ilmiantaa Ricon poliisille. Epätoivoissaan ja yksin Rico palaa pohjasakkaan, josta hän alun perin oli lähtenyt. Kun häntä haukutaan sanomalehdissä pelkuriksi, hän tulee esiin kätköstään aseet paukkuen. Hänet ammutaan mainostaulun taakse, ampujana hänen arkkivihollisensa ylikonstaapeli Flaherty (Thomas E. Jackson). Elokuva loppuu laukauksiin mainostauluun Joesta ja Olgasta kuuluisina tanssijoina, kun taas Rico kuolee yksin ja köyhänä. Elokuvan viesti on, että kova työ kannattaa, mutta rikos ei. ==Näyttelijät== == Lähteet == == Aiheesta muualla == * Luokka:Vuoden 1931 yhdysvaltalaiset elokuvat Luokka:Yhdysvaltalaiset rikoselokuvat Luokka:Yhdysvaltalaiset mustavalkoelokuvat Luokka:Mervyn LeRoyn ohjaamat elokuvat Luokka:Warner Brosin elokuvat
Papuanvaris

Papuanvaris (Corvus tristis) on varisten heimoon kuuluva varpuslintu. Sen esiintymisalue käsittää Uuden-Guinean, D'Entrecasteaux'nsaaret, Yapenin ja Indonesialle kuuluvat Salawatin ja Batantan. René-Primevère Lesson ja Prosper Garnot kuvailivat lajin holotyypin Uuden-Guinean Dorey Harbourista vuonna 1827.The Internet Bird Collection == Lähteet == Luokka:Varikset
Kalsiumhypokloriitti

Kalsiumhypokloriitti (Ca(ClO)2) on kalsium- ja hypokloriitti-ionien muodostama epäorgaaninen ioniyhdiste. Ainetta käytetään pääasiassa valkaisuaineena ja vesien desinfiointiin. Aineesta käytetään myös nimeä kalsiumoksikloridi. == Ominaisuudet == Huoneenlämpötilassa kalsiumhypokloriitti on kiinteää valkoista, jauhemaista ainetta. Se liukenee veteen hyvin. Yhdiste on melko epästabiili ja se hajoaa valon vaikutuksesta tai lämmitettäessä. Lämmitettäessä muodostaa happikaasua, kalsiumkloridia sekä myös hieman kalsiumkloraattia. Kalsiumhypokloriitti on vahva hapetin ja reagoi muun muassa suolahapon kanssa. Vapautuvan kloorikaasun määrää kutsutaan kalsiumhypokloriitin sisältämäksi aktiiviseksi klooriksi. Kalsiumhypokloriitti on hapettavuuden lisäksi syövyttävää, minkä vuoksi se on säilytettävä korrodoitumattomissa astioissa.John A. Wojtowicz: Dichlorine Monoxide, Hypochlorous Acid, and Hypochlorites, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 13.12.2010 == Valmistus == Teknislaatuinen kalsiumhypokloriitti valmistetaan perinteisellä tavalla kloorikaasun ja kalsiumhydroksidin välisellä reaktiolla. Näin saatu tuote sisältää epäpuhtautena kalsiumkloridia, mikä ei ole toivottavaa, koska kalsiumkloridi hygroskooppisena aineena vaikeuttaa tuotteen erottamista vaikuttaen kiteiden kasvuun ja niiden kuivaamiseen. :2 Ca(OH)2 \+ Cl2 → Ca(ClO)2 \+ CaCl2 \+ 2H2O Kalsiumkloridin muodostumista voidaan estää käyttämällä kalsiumhydroksidin tilalla natriumhydroksidia tai käsittelemällä kalsiumhydroksidia hypokloorihapokkeen vesiliuoksella. Perinteisellä tavalla tuotetussa kalsiumhypokloriitissa olevasta kalsiumkloridista päästään eroon myös käsittelemällä tuote väkevällä natriumhypokloriitin vesiliuoksella, joka reagoi kalsiumkloridin kanssa muodostaen kalsiumhypokloriittia. == Käyttö == Kalsiumhypokloriitti on antibakteerinen aine, ja sitä käytetään muun muassa uima-altaiden vesien desinfioimiseen. Yhdistettä myydään kiinteänä jauheena tai tabletteina, jotka ennen käyttöä liuotetaan veteen. Kalsiumhypokloriittia voidaan käyttää myös puhdistusaineissa sekä paperin ja muiden kuitujen valkaisemiseen. == Lähteet == == Aiheesta muualla == *Inchem: Calcium hypochlorite CAS N°: 7778-54-3 (pdf) Luokka:Kalsiumyhdisteet
The Drifters

The Drifters on pitkäaikainen yhdysvaltalainen doo-wop/R&B-lauluyhtye;, joka koki suurimman suosionsa vuosien 1953 ja 1962 välillä, vaikkakin useat yhtyeen sirpaleista muodostuneet ryhmät esiintyvät edelleen. Yhtye perustettiin Billy Ward & the Dominoes -yhtyeestä tunnetuksi tulleen Clyde McPhatterin taustayhtyeeksi vuonna 1953. == Singlet == Vuosi A-puoli Päävokalisti Levymerkki Listasijoitus US Hot 100 US R&B; Yhdistynyt kuningaskunta 1953 "Money Honey" Clyde McPhatter Atlantic 1 1954 "Lucille" "Honey Love" 21 1 "Someday You'll Want Me to Want You" Clyde McPhatter "White Christmas" Bill Pinkney and Clyde McPhatter 80 5 "Such A Night" 2 1955 "Whatcha Gonna Do" Clyde McPhatter Atlantic 2 "Everyone's Laughing" "Adorable" Johnny Moore 1 1956 →"Steamboat" (B-puoli) Bill Pinkney 5 "Ruby Baby" Johnny Moore Atlantic 10 "I Gotta Get Myself a Woman" Johnny Moore and Bill Pinkney 11 1957 "Fools Fall in Love" Johnny Moore 10 "Hypnotized" 79 "I Know" "Drip Drop" Bobby Hendricks 58 → "Moonlight Bay" (B-puoli) 72 1959 "There Goes My Baby" Ben E. King 2 1 "(If You Cry) True Love, True Love" Johnny Lee Williams 33 5 → "Dance with Me" (B-puoli) Ben E. King 1 2 17 (A-puolena) 1960 "This Magic Moment" 16 4 "Lonely Winds" 54 9 "Save The Last Dance For Me" 1 1 2 "I Count the Tears" 17 28 1961 "Some Kind of Wonderful" Rudy Lewis 32 6 "Sweets for My Sweet" 16 10 "Please Stay" 14 13 "Room Full of Tears" Charlie Thomas 72 1962 "When My Little Girl Is Smiling" Charlie Thomas 28 31 "Stranger on the Shore" Rudy Lewis 73 "Sometimes I Wonder" Ben E. King 1963 "Up on the Roof" Rudy Lewis 5 4 "On Broadway" 9 7 "If You Don't Come Back" → "Rat Race" (B-puoli) 71 "I'll Take You Home" Johnny Moore 25 24 37 1964 "Vaya Con Dios" 43 "One-Way Love" Johnny Moore 56 "Under the Boardwalk" 4 45 45 "I've Got Sand in My Shoes" 33 "Saturday Night at the Movies" 18 3 "The Christmas Song /I Remember Christmas" 1965 "At the Club" Johnny Moore 43 10 35 "Come On Over to My Place" 60 9 "Follow Me" "I'll Take You Where the Music's Playing" Johnny Moore 51 1966 "Memories Are Made of This" 48 "Baby What I Mean" 49 1967 "Ain't It the Truth" 36 1972 "Something Tells Me" Bell 1973 "You've Got Your Troubles" "Like Sister and Brother" 7 1974 "Kissin' in the Back Row of the Movies" Johnny Moore 83 2 "Down on the Beach Tonight" 7 1975 "Love Games" 33 "There Goes My First Love" Johnny Moore 3 "Can I Take You Home Little Girl" 10 1976 "Hello Happiness" 12 "Every Night's a Saturday Night With You" 29 "You're More than a Number in My Little Red Book" Johnny Moore Arista 5 == Katso myös == * The Drifters LP Dance with Me (Surprise Records) * The Drifters LP Love Games (Bell Records, 1975) == Aiheesta muualla == * Virallinen sivu * Bill Pinkney's Original Drifters * Rick Sheppard Drifters Luokka:Yhdysvaltalaiset lauluyhtyeet Luokka:Rock and Roll Hall of Fame
Merilordi

Merilordi () on Yhdistyneen kuningaskunnan laivaston ylimmän komentajan arvonimi. Nykyään koko arvonimi esitetään muodossa First Sea Lord and Chief of Naval Staff. Laivaston esikunnassa toiseksi ylimpänä on toinen merilordi eli Second Sea Lord and Deputy Chief of Naval Staff. Britannian amiraliteetin perustamisen myötä vuonna 1628 luotiin myös merilordin arvonimi. Arvonimen virallinen muoto on vaihdellut aikojen saatossa. Amiraliteetin esikunnassa oli viisi amiraalia eli merilordia, joista ensimmäinen merilordi oli korkein. Lisäksi esikuntaan kuului meriministeri, jota suomeksi kutsuttiin myös merilordiksi.Otavan iso tietosanakirja, Otava 1960–1965, hakusana merilordi.Uusi tietosanakirja, hakusana First Sea Lord and Chieff of Naval Staff.Uusi tietosanakirja, hakusana First Lord of the Admiralty. Amiraliteetti lakkautettiin vuonna 1964, minkä jälkeen vain ensimmäisen ja toisen merilordin tehtävät ovat jatkaneet samalla nimellä puolustusministeriössä. ==Lähteet== Luokka:Brittiläiset arvonimet Luokka:Yhdistyneen kuningaskunnan merivoimat
Jyri Engeström

Jyri Aimo Juhani Engeström (s. 1977) on Jaiku-palvelun toinen perustaja Petteri Koposen ohella. Jaiku myytiin Googlelle 2007, jonka jälkeen Engeström työskenteli kaksi vuotta Googlella Google Buzz -palvelun parissa. Vuonna 2010 Engeström perusti suosittelupalvelu Ditton, joka myytiin Grouponille 2012. Nykyään Engeström toimii yrittäjänä ja vetää Alamo Square Labs -yrityshautomoa. Hän on ollut tavalla tai toisella mukana muun muassa seuraavissa yrityksissä: Appsfire, Betrabrand, Mobclix, Superfeedr, Xiha, Pingpin, Sofanatics, Thinglink. Hän on myös kehittänyt termin sosiaaliset objektit. Vuoden 2023 marraskuusta lähtien Engström on toiminut Startup- Ministeriö-podcastin juontajana yhdessä Timo Ahopellon kanssa. Engeströmin isä on kasvatustieteilijä Yrjö Engeström. Engeströmin puoliso Caterina Fake on toinen kuvapalvelu Flickrin ja kauppapalvelu Hunchin perustajista. Flickr myytiin Yahoolle ja Hunch eBaylle. Vuonna 2014 Engeström ja Fake perustivat harvinaisten syöpien tutkimusta tukevan säätiön.Mäntylä, Juha-Matti: Piilaakson kuninkaat, Talouselämä 45–46/2014 s. 42–43. ==Lähteet== ==Aiheesta muualla== * Google-profiili * LinkedIn Luokka:Suomalaiset yrittäjät Luokka:Vuonna 1977 syntyneet Luokka:Elävät henkilöt
Essi Avellan

Essi Avellan (s. 1975 Raisio) on suomalainen viiniasiantuntija. Samppanjaeksperttinä kansainvälisesti tunnettu Avellan on Glorian Ruoka & Viinin viinitoimittaja ja useiden kotimaisten sanomalehtien viinikolumnisti. Kansainvälisesti Avellan avustaa muun muassa Decanteria, The World of Fine Winea ja TONGia. Hän on Decanter- ja The World of Fine Wine -lehtien samppanjapaneelien jäsen ja samppanjatuomari Decanter World Wine Awards -viinikilpailussa. Essi Avellanille on myönnetty Ordre des Coteaux de Champagnen Dame Chevalier -arvonimi. Avellanin ensimmäinen kirja 100 parasta viiniostosta 2009–2010 ilmestyi Kustannusosakeyhtiö Tammen kustantamana keväällä 2009. Hänen seuraava kirjansa Matka Champagneen ilmestyi syksyllä 2010 (Tammi), ja sen englanninkielinen versio julkaistiin alkuvuodesta 2011. Keväällä 2011 julkaistiin hänen kolmas kirjansa 100 parasta ruokaviiniä 2011–2012 (Tammi). Hänen kaksi ensimmäistä kirjaansa 100 parasta viiniostosta 2009–2010 ja Matka Champagneen valittiin vuoden 2010 parhaimpina viinikirjoina edustamaan Suomea kansainvälisessä Gourmand Wine Book Awards -kisassa. Kirjat kilpailevat maailman parhaan tittelistä kategorioissa ’Opas’ ja ’Ranska’. Suomen lisäksi kisassa on mukana 153 muuta maata. Avellan on valmistunut Turun kauppakorkeakoulusta kauppatieteiden maisteriksi vuonna 1999. Avellan suoritti ensimmäisenä suomalaisena kansainvälisen Master of Wine -tutkinnon vuonna 2006. Tutkinnon suorittaneita on 17.12.2021 hetkellä 418 henkilöä 30 eri maassa. Tutkinnon kolmen osion suorittaminen antaa Avellanille oikeuden käyttää Master of Wine -nimikettä ja sen lyhennettä MW. Avellan palkittiin Tim Derouet Memorial Awardilla sekä Lily Bollinger Medalilla Master of Wine -tutkinnon erinomaisesta suorittamisesta. == Lähteet == == Aiheesta muualla == * Essiavellan.com Luokka:Suomalaiset tietokirjailijat Luokka:Vuonna 1975 syntyneet Luokka:Elävät henkilöt
Tukholman pommi-isku 2010

Tukholman pommi-isku 2010 oli Ruotsissa 11. joulukuuta 2010 tapahtunut pommi- isku, jossa kuoli iskun toteuttaja ja haavoittui kaksi sivullista. Isku tapahtui vähän jälkeen kello viiden paikallista aikaa. Ruotsin turvallisuuspoliisi Säpon mukaan kyse oli terroristi-iskusta. ==Tapahtumien kulku== Säpo ja ruotsalainen uutistoimisto TT saivat kymmenen minuuttia ennen iskua sähköpostiviestejä, joihin oli liitetty arabian- ja ruotsinkielisiä äänitiedostoja. Noin viisi minuuttia tämän jälkeen, kello 16:49 paikallista aikaa, Olof Palmes gatan ja Drottninggatanin risteyksessä räjähti Audi 80 Avant -auto. Autossa oli lisäksi nestekaasusäiliöitä, jotka aiheuttivat lisäräjähdyksiä. Auton räjähdyksessä haavoittui lievästi kaksi henkilöä. Noin viisi minuuttia auton räjähdyksen jälkeen iskun toteuttaja räjäytti itsensä saaden samalla surmansa. Iskun toteuttaja oli varustautunut kuudella putkipommilla, joista kuitenkin vain yksi räjähti onnistuneesti. Hänellä oli myös mukanaan reppu täynnä nauloja ja mahdollisesti räjähdysainetta. Paikalla oli lauantaina viideltä iltapäivällä tuhansia ihmisiä tekemässä jouluostoksia. Seuraavana päivänä 12. joulukuuta Säpo vahvisti kyseessä olleen terroristi- isku. ==Tekijä== Iskun tekijä oli Ruotsissa asunut Taimur Abdulwahab al- Abdaly. Hän oli syntynyt Bagdadissa Irakissa ja muuttanut vanhempiensa mukana Ruotsiin vuonna 1992. Hän opiskeli Britanniassa Bedfordshiren yliopistossa Lutonissa vuodesta 2001 lähtien fysioterapiaa. Hän oli naimisissa ja hänellä oli kolme- ja yksivuotiaat lapset. Hänen vaimonsa ja lapsensa asuvat Britanniassa. Hänellä oli myös profiili Muslima-deittisivustolla, jossa hän ilmoitti etsivänsä toista vaimoa. Tekijä oli kouluttautunut Jemenissä. Lähettämänsä viestin mukaan hän ei mennyt Lähi-itään työhön tai ansaitsemaan rahaa, vaan jihadin vuoksi. Hän asui ilmeisesti Britanniassa vielä kaksi viikkoa ennen itsemurhaiskuaan, mutta hänen autonsa, iskussa räjäytetty Audi oli rekisteröity Tranåsissa Jönköpingissa. Ilmeisesti iskun tekijän internetin jihadistisivulle kirjoittaman testamentin mukaan hän toteutti Irakin al-Qaidan vuonna 2007 Lars Vilksin toiminnan aiheuttaman uhkauksen. Jemeniläinen Shumukh al-Islam-sivusto julkaisi Abdulwahab al-Abdalyn nimen ja kuvan, ja ilmoitti hänen tehneen "marttyyriysoperaation" Tukholmassa. == Lähteet == == Aiheesta muualla == Luokka:Tukholman historia Luokka:Vuoden 2010 terrori-iskut Luokka:Terrori-iskut Ruotsissa
Serbia ja Montenegro lasten Eurovision laulukilpailussa

Serbia ja Montenegro ehti osallistua kerran lasten Eurovision laulukilpailuun ennen maan hajoamista. Tämä tapahtui vuonna 2005, jolloin maata edusti Filip Vučić kappaleella Ljubav pa fudbal. Hän sijoittui sijalle 13. Vuosi Esittäjä Kappale Sijoitus Pisteet 2005 Filip Vučić "Ljubav pa fudbal" 13 29 ==Lähteet== Luokka:Lasten Eurovision laulukilpailut maittain Luokka:Serbia ja Montenegro Eurovision laulukilpailussa pl:Serbia w Konkursie Piosenki Eurowizji dla Dzieci
Indologia

Indologia on kulttuurintutkimuksen ala, joka tutkii Intian niemimaan alueen, eli nykyisen Intian, Nepalin, Sri Lankan, Bangladeshin ja Pakistanin kieliä, kirjallisuutta, historiaa ja kulttuuria. Alan tutkijaa kutsutaan indologiksi. Indologiaan kuuluu muun muassa sanskritinkielisen kirjallisuuden ja hindulaisuuden kuten myös jainismin, buddhalaisuuden, sikhismin ja paalinkielisen kirjallisuuden tutkimus. Dravidologia tutkii Etelä-Intian dravidakieliä. Indologia jaetaan joskus klassiseen ja moderniin osa-alueeseen, joista ensimmäinen tutkii sanskritia ja muinaisia kieliä. Jälkimmäinen tutkii nyky-Intiaa, sen politiikkaa ja sosiologiaa. Alan isänä pidetään Max Mülleriä. Suomessa alan tunnetuimpia tutkijoita on emeritusprofessori Asko Parpola. == Lähteet == == Kirjallisuutta == Luokka:Intialainen kulttuuri Luokka:Kulttuurintutkimus
Pikkulaiskiainen

Pikkulaiskiainen (Bradypus pygmaeus) on 2000-luvulla löydetty uusi nisäkäslaji. Pikkulaiskiaisia elää vain Panamalle kuuluvalla Karibian Escudo de Veraguas -saarella. Lajia tavataan sekä saaren rannikon mangroveilla että sisämaan sademetsissä. Kannan kokoa on hankala arvioida, ja tutkimukset ovat keskittyneet vain rannikon mangrovesoille. Kaikkiaan saarella arvioidaan elävän 2 000 – 2 500 yksilöä. Pikkulaiskiaisten oletetaan olleen Escudo de Veraguasilla eristyksissä 9 000 vuotta. Se on hitaampi kuin mantereella elävä laji, ja sitä kooltaan puolet pienempi. Se ui paremmin kuin kävelee, ja sen ravintona ovat mangrovepuun lehdet, joiden vähäravinteisuuden vuoksi se jää pienikokoiseksi. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi. == Lähteet == Luokka:Laiskiaiset Luokka:Uhanalaiset nisäkkäät
Almberg

Almberg on seuraavien suomalaisten sukunimi: * Antti Almberg (Antti Jalava, 1846–1909), opettaja, kääntäjä, toimittaja ja kirjailija * Emil Almberg (1852–1929), lyseon lehtori, rehtori, kirjailija, päätoimittaja ja kirjallisuuden suomentaja * Erkki Almberg (1846–1937), lyseon lehtori, rehtori, professori ja kirjailija
Nepenthes palawanensis

Nepenthes palawanensis on kannukasvien (Nepenthes) sukuun kuuluva lihansyöjäkasvi, joka on löydetty vuonna 2010. Se on kotoperäinen Filippiinien Palawan-saarella, jossa sitä tavataan 1 100–1 236 metrin korkeudessa. Sen arvellaan olevan läheistä sukua lähistöllä kasvavalle lajille N. attenboroughii.New Species - Nepenthes palawanensis ined. . Redfern Natural History Productions Ltd.McPherson, S. 2010. New giant Nepenthes species - Nepenthes palawanensis. Carnivorous Plants UK, February 28, 2010. == Lähteet == palawanensis Luokka:Uhanalaiset kasvit
Jukka-Pekka Puro

Jukka-Pekka Puro (s. 1968) on suomalainen tietokirjailija, viestintätutkija ja kolumnisti. Puro väitteli vuonna 1996 Jyväskylän yliopistosta ja on toiminut tutkimus- ja opetustehtävissä Helsingin, Tampereen ja Turun yliopistoissa, Maanpuolustuskorkeakoulussa sekä Turun kauppakorkeakoulussa. Puro on viestinnän dosentti Jyväskylän ja Turun yliopistoissa. == Teoksia == * * * * * == Aiheesta muualla == *Jukka-Pekka Puron Turun yliopiston henkilösivu *https://mediaviestinta.fi/blogi/video-jukka-pekka-puro/ Luokka:Suomalaiset tietokirjailijat Luokka:Suomalaiset yhteiskuntatieteilijät Luokka:Vuonna 1968 syntyneet Luokka:Elävät henkilöt Luokka:Suomalaiset mediatutkijat Luokka:Suomalaiset kolumnistit
Kletsk

Kletsk (, ) on pieni kaupunki ja samanniminen maaseutuvaltainen hallinnollinen piiri Valko-Venäjän Minskin alueen lounaisosissa Baranavitšyn itäpuolella. Vuoden 2009 väestönlaskennan mukaan kaupungissa asui 10 761 ja piirissä yhteensä 32 302 ihmistä. == Historia == Kletsk on vanha aatelisten asuinpaikka. Historiallisissa dokumenteissa Turau-Pinskin herttuakunnan ajalta mainitaan paikkakunnan feodaalilinna jo vuonna 1127. Ajanjaksolla 1558–1939 kaupunki linnoituksineen kuului Radvilan (Radziwill) aatelissuvun hallintaan Puola-Liettuan ja vielä Puolan alaisuudessa, pois lukien lyhyt neuvostomiehitys 1917–1919. Radviloiden Njasvižin, Olikan ja Kletskin sukuhaara, joka sai alkunsa Jonas Radvila I:stä 1500-luvun alkupuolella, ja jonka jäsenille hänen poikansa, Liettuan suuriruhtinaskunnan menestyksekkäänä hetmannina toiminut Mikalojus Radvila Musta hankki herttuan (herttuattaren) periytyvän arvonimen, on säilynyt nimenomaan Kletskin sukuhaaran jälkeläisten kautta nykypäivään asti. 1600- ja 1700-luvun sodissa kaupunki poltettiin ja tuhottiin useaan otteeseen. Vanhoissa piirroksissa kuvattu linna ympäristöineen hävisi tällöin suurelta osaltaan. Syyskuussa 1939 puna-armeija liitti alueen Valko-Venäjän neuvostotasavaltaan. Toisen maailmansodan aikana saksalaisjoukot miehittivät kaupunkia 27. kesäkuuta 1941 – 2. heinäkuuta 1944. == Liikenne == Pari kilometriä keskustasta koilliseen on Kletskin rautatieasema. Junarata liittää kaupungin Baranavitšyyn lännessä sekä Slutskiin ja Asipovitšyyn idässä. Kantatie P12 luo yhteyden Njasvižiin pohjoisessa (17 km) ja kantatiet P103 ja P4 Baranavitšyyn lännessä (noin 30 km). Etelään vievä kantatie P13 kytkee kaupungin Valko-Venäjän eteläosien poikittaisiin kantatie P43:een (16 km) ja valtatie M10:een. == Lähteet == == Aiheesta muualla == * Tiivis kaupunkikuvaus (bycity.org) * Maakunnan viralliset Kletskin piirin sivut (minsk-region.gov.by) * Kletsk - lyhyt kuvaus (garady.org) * Kaupungin keskustan kartta (bycity.org) * Wikimapia karttalinkki kaupunkiin, kohteiden selitykset pääosin tai * Neuvostoliiton aikaisia topografiakarttoja alueesta * Valko-Venäjän Ilmatieteen laitoksen sääennuste Kletskiin (pogoda.by) * Valko-Venäjän juna-aikatauluja Luokka:Minskin alueen kaupungit